Íslandsbanki brýtur gegn fjórum stafliðum neytendalaga með ófullnægjandi upplýsingagjöf í stöðluðu eyðublaði með neytendaláni hjá sér . Um brot er að ræða í tveimur stafliðum þegar kemur að upplýsingagjöf í lánssamningi til neytenda . Þetta felst í ákvörðun Neytendastofu . Athugun Neytendastofu hófst í vor en sambærilegt erindi var sent á aðra banka og neytendalánveitendur . Enn sem komið er hefur niðurstaða í tilfellum er varða aðra lánveitendur ekki verið birt . Neytendastofa taldi meðal annars að upplýsingar um vexti og mögulegar breytingar á þeim , varðandi lán í appi , hefði ekki verið fullnægjandi og að upplýsingar um árlega hlutfallstölu kostnaðar þyrftu að taka mið af því láni sem sótt væri um en væri ekki aðeins sýnidæmi . Einnig þótti upplýsingagjöf um kostnað við notkun greiðsluleiða ekki fullnægjandi en þar var látið nægja að vísa á verðskrá á heimasíðu bankans . Hið sama gilti um kostnað vegna vanskila . Stjórnvaldið hefur veitt bankanum fjögurra vikna frest til að koma málum í rétt horf . Verði ekki brugðist við því er viðbúið að sektir verði lagðar á bankann .